TEXTO DEFINITIVO DA ORDENANZA REGULADORA DO SERVIZO ECONÓMICO PROVINCIAL DOS VIVEIROS DE EMPRESAS DE BARRO-MEIS E LALÍN
ADMINISTRACIÓN LOCAL — Provincial — Deputación Provincial (Ordenanzas e Regulamentos, 25/02/2016)

Aprobada inicialmente polo Pleno da Corporación provincial da Deputación Pontevedra, en sesión ordinaria de data 29 de decembro de 2015 a Ordenanza reguladora do servizo económico provincial dos viveiros de empresas de Barro-Meis e de Lalín, da Deputación Provincial de Pontevedra, elévase a definitiva ao non presentarse reclamacións contra a mesma no período de exposición pública e publícase o texto íntegro da mesma ó abeiro do disposto no artigo 70.2 da Lei 7/1985, do 2 de abril, Reguladora das Bases do Réxime Local: A Excma. Deputación Provincial de Pontevedra, en abril de 2013, asinou un convenio de colaboración coa Fundación Instituto Cameral para a Creación e Desenvolvemento da Empresa (Fundación INCYDE) para a construción e acondicionamento de dúas naves destinadas á creación de Viveiros de Empresas, unha no Polígono Industrial Barro-Meis e a outra no Polígono Lalín 2000, a financiar por medio dunha axuda que a institución provincial recibiu da Fundación INCYDE, concedida polo FEDER dentro do Eixo 2 do Programa Operativo FEDER Galicia 2007-2013. Os Viveiros de Empresas son unha estrutura de acollida temporal de empresas pensada para encamiñalas nos seus primeiros pasos no mercado, acompañalas e prestarlles determinados servizos adaptados ás necesidades de cada proxecto empresarial, co fin de que, mediante unha xestión sen ánimo de lucro, se facilite o desenvolvemento de iniciativas económicas de interese para a provincia. Constitúen uns espazos físicos nos que combinando o ofrecemento de locais así como a prestación doutros servizos a Deputación de Pontevedra, como responsable da administración e xestión dos Viveiros de Empresas por un tempo mínimo de 15 anos desde a súa posta en funcionamento, cubrirá as necesidades básicas de pequenas e medianas empresas permitindo mellorar as súas expectativas nos primeiros pasos do seu ciclo de vida. Continuando co desenvolvemento do proxecto e para a posta en marcha dos Viveiros de Empresas, faise necesario adaptar unha Ordenanza á realidade económica e empresarial actual co obxectivo de acadar un funcionamento eficiente dos Viveiros e o desenvolvemento económico da provincia, e que á súa vez se flexibilicen e se axilicen os trámites precisos para a implantación de empresas e se continúe favorecendo a creación, posta en marcha, e o desenvolvemento de iniciativas empresariais na provincia. Esta Ordenanza desenvólvese nos seguintes puntos: 1.—A presente Ordenanza ten por obxecto regulamentar o funcionamento dos Viveiros de Empresas da Deputación de Pontevedra sitos no Polígono Industrial Barro-Meis e no Polígono Lalín 2000, regulando o procedemento de adxudicación de espazos, a relación entre os cesionarios de espazo e o órgano de xestión dos Viveiros, as normas de réxime interno e as cotas de cesión de espazos e de compensación de gastos.1.—O Viveiro de empresas de Barro-Meis sitúase nun edificio de nova planta situado no Polígono Industrial Barro-Meis, parcelas A4.5 Outeda–Curro, no concello de Barro (Pontevedra). A parcela conta cunha superficie total de 5.136,65 metros cadrados e o edificio destinado ao Viveiro ten unha superficie construída de 2.588,80 metros cadrados distribuídos en 3 alturas. Ofrece os seguintes servizos: a) 16 naves dunha superficie variable entre 54,75 m² e 111,10 m², 24 oficinas dunha superficie variable entre 18 m² e 25 m² e 4 salas de xuntas de 37 m² cada unha (3 delas destinadas a espazos coworking) e de uso común, dotados de infraestruturas de iluminación, auga, electricidade, internet e zonas comúns. b) Servizos comúns: mantemento do edificio, limpeza, seguridade, aseos, persoal administrativo, etc.2.— O viveiro de empresas de Lalín sitúase nun edificio de nova planta situado no Polígono Industrial Lalín 2000, parcela E3, no concello de Lalín (Pontevedra). A parcela conta cunha superficie total de 23.066 metros cadrados e o edificio destinado ao Viveiro ten unha superficie construída de 1.067,90 metros cadrados distribuídos en 3 alturas. Ofrece os seguintes servizos: a) 3 naves dunha superficie variable entre 141,00 m² e 142,70 m², 5 oficinas dunha superficie variable entre 16,10 m² e 18,10 m², 1 espazo coworking de 92,10 m² e 1 sala de xuntas de 20,90 m² e de uso común, dotados de infraestruturas de iluminación, auga, electricidade, internet e zonas comúns. b) Servizos comúns: mantemento do edificio, limpeza, seguridade, aseos, persoal administrativo, etc.1.—Os obxectivos principais dos Viveiros de Empresas son: a) Favorecer a creación e consolidación de novas empresas. b) Favorecer a xeración de emprego. c) Diversificar a estrutura produtiva local, favorecendo a instalación de empresas de carácter innovador. d) Crear un medio idóneo en condicións de prezo e servizos que permita ás iniciativas empresariais desenvolver o seu Plan de Empresa para que, cun tempo de estancia limitado, estean en situación de competir e actuar en condicións de mercado. e) Ser un instrumento de apoio eficaz para aquelas iniciativas empresariais que precisen dun espazo físico de localización, infraestrutura, loxística e servizos ofertados polos Viveiros. f) Contribuír á dinamización da provincia e das localidades nas que están situados os Viveiros. Para conseguir estes obxectivos cóntase coa axuda da Unión Europea a través de Fondos FEDER xestionados por INCYDE, e coa achega económica da Deputación de Pontevedra.1.—Nos Viveiros de Empresas de Barro-Meis e de Lalín poderanse prestar, entre outros, os seguintes servizos: a) Locais privados equipados con mobiliario e dotación de infraestruturas de electricidade, climatización, auga e comunicacións. b) Áreas e servizos comúns: c) Servizos de asesoramento e formación, a través dos departamentos da Deputación de Pontevedra de: 1.—Os Viveiros estarán en funcionamento atendido por persoal de servizos varios contratado pola Deputación de Pontevedra durante os doce meses do ano, en días laborais, de luns a venres en horario ininterrompido de 8.00 h. a 22.00 h.2.—Durante os fins de semana e días festivos poderán acceder as empresas ás súas instalacións para realizar actividades empresarias comúns pero non se farán actividades que impliquen unha utilización intensiva das zonas comúns tales como eventos, formación, etc. Se é preciso realizar este tipo de actividades, durante estes períodos, deberá existir un consentimento expreso da Deputación de Pontevedra, correndo os posibles custos a maiores a cargo da empresa convocante.3.—Para o control e seguridade durante os fins de semana e días festivos establecerase o seguinte réxime: a) No Viveiro de Barro-Meis, existirá control de presenza e seguridade tanto con electrónica como por persoal contratado ao efecto. b) No Viveiro de Lalín, existirá control de presenza e seguridade electrónica.4.—A Deputación de Pontevedra resérvase o dereito de modificar o sistema de control en relación a persoal, horario e equipos para adaptarse as diferentes circunstancias de seguridade e control.1.—A Deputación de Pontevedra garantirá o correcto funcionamento das instalacións dos viveiros con persoal propio, que traballará en quenda de mañá (8.00 h.–15.00 h.) e en quenda de tarde (15.00 h.–22.00 h.), de modo que as necesidades dos viveiristas estean cubertas durante o horario de funcionamento das instalacións.2.—En caso de necesidade, a Deputación de Pontevedra resérvase o dereito de levar a cabo contratacións laborais temporais de persoal para poder cubrir posibles baixas, períodos vacacionais, etc.1.—Poderán ser cesionarios tódalas persoas físicas ou xurídicas, españolas ou estranxeiras, que teñan plena capacidade de obrar e desexen iniciar o exercicio dunha actividade empresarial ou profesional nos Viveiros de Empresas, outorgándolle prioridade a aqueles proxectos que incidan en actividades económicas novidosas que incorporen novas fontes ou xacementos de emprego.2.—Non poderán ser cesionarios aquelas persoas que se encontren incursas nalgunha das prohibicións que sinala o art.60 do Real Decreto lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público (TRLCSP, en adiante). Os que acorden unha cesión de espazo coa Deputación de Pontevedra deberán estar ó corrente no pago das cargas sociais e no cumprimento das obrigas tributarias estatais, autonómicas e locais 3.—Serán requisitos mínimos para ser cesionario: 4.—Para ser cesionarios dos Viveiros de Empresas os emprendedores e/ou empresas que o soliciten deberán cumprir, ademais do anterior, os seguintes requisitos, sen prexuízo de novas modificacións ou especificacións que se poidan establecer: a) Persoas, físicas ou xurídicas, que comecen a súa actividade económica nas instalacións dos Viveiros de Empresas. Estas empresas ou autónomos terán un prazo dun mes desde a adxudicación do espazo para xustificar o inicio da actividade. b) Persoas, físicas ou xurídicas, que houberan iniciado a súa actividade empresarial recentemente. Esíxese unha antigüidade máxima de constitución de vinte e catro meses desde o inicio da actividade ata a data de presentación da solicitude de utilización de espazo. c) Emprendedores que necesiten un espazo axeitado para analizar e preparar o seu proxecto de empresa e que nun prazo máximo de tres meses desde a súa instalación nos Viveiros constitúan a súa empresa. Neste caso o acordo de cesión de espazo terá unha duración máxima de tres meses, podendo prorrogarse este prazo no caso de que se proceda á constitución legal da empresa e o proxecto empresarial sexa considerado viable. d) Usuarios dos espazos de coworking que poderán ser persoas, físicas ou xurídicas, establecéndose para eles un prazo de cesión de espazo dun mes podendo ser renovable mensualmente.1.—A selección, adxudicación e o acordo de cesión dos espazos ós cesionarios regularase mediante as súas propias bases reguladoras, iniciándose o procedemento por calquera dos seguintes métodos: a) Convocatoria pública conxunta, total ou parcial dos espazos dos Viveiros, efectuada polo órgano competente para a súa resolución. b) Convocatoria continua en función das vacantes e demandas existentes.2.—Sen prexuízo de maiores concrecións do procedemento nas bases reguladoras da adxudicación dos espazos, aquelas solicitudes que non sexan aceptadas por falta de espazos dispoñibles quedarán nunha lista de espera ou fondo de reserva ordenadas por data e hora de presentación, así como pola puntuación obtida no proceso de baremación das solicitudes. No momento en que existan espazos dispoñibles consultarase a mencionada lista para determinar se segue existindo interese do solicitante polo devandito espazo. No caso de que no se amose interese, a solicitude quedará desestimada e eliminada do fondo de reserva.3.—A Deputación de Pontevedra resérvase o dereito de modificar o proceso de selección da cesión de espazos nos Viveiros de Empresas no momento que considere necesario.4.—A selección de solicitudes, no caso de que exista concorrencia das mesmas, realizarase cumprindo os principios de fomento da igualdade de xénero e non discriminación á hora de valorar o acceso das empresas aos Viveiros de Empresas, de conformidade cos criterios establecidos nas bases que regulen o procedemento.5.—A valoración e estudo das solicitudes recibidas realizarase a través dun órgano colexiado, cuxa composición se determinará nas bases reguladoras da adxudicación dos espazos.1.—O adxudicatario subscribirá un acordo de cesión de espazo coa Deputación de Pontevedra que conterá os dereitos e as obrigas de ambas as partes.2.—A elección dos espazos ofertados efectuarase segundo o establecido nas bases que regulen o procedemento de selección, dándoselle preferencia cando exista concorrencia ós candidatos que obtiveran mellor puntuación.3.—No suposto de renuncia ou desestimento dalgún seleccionado requirirase ao seguinte na orde de puntuación obtida, procedendo, non obstante, a incautación da fianza depositada.4.—O prazo máximo para a sinatura do acordo de prestación de servizos será dun mes. A falta de formalización do acordo de cesión de espazo fará que o seleccionado decaia no seu dereito a favor da seguinte proposta ou solicitude favorable. Este prazo poderá ser prorrogado de xustificarse adecuadamente a insuficiencia do mesmo para o cumprimento dos deberes que se sinalan no apartado seguinte.5.—Antes da formalización do acordo de cesión de espazo, os seleccionados deberán achegar, entre outros documentos especificados nas bases reguladoras, a garantía por importe equivalente a dúas mensualidades da cota establecida polo cesión do espazo, que os cesionarios deberán depositar na Tesourería da Deputación de Pontevedra. Os usuarios de espazos coworking estarán exentos de fianza.6.—A ocupación do espazo realizarase no prazo máximo de un mes desde a sinatura do acordo.1.—O prazo máximo do acordo de cesión de espazo será dun ano, transcorrido o cal, a empresa deberá abandonar o espazo cedido deixándoo libre e expedito, sen necesidade de requirimento especial e sen dereito indemnizatorio algún ao seu favor. No caso de que non o fixer poderán levar a cabo cantas actuacións sexan necesarias para proceder ao desaloxo.2.—Non obstante o disposto no apartado anterior, e co fin de apoiar aquelas empresas que necesiten algún tempo máis para a consolidación do seu negocio, poderá incrementarse este prazo, ata un máximo de dous anos máis, previa solicitude e fundamentación do interesado. Esta será estudada polo órgano competente que será quen determine a necesidade de ampliación temporal da estancia no Viveiro, mediante resolución motivada. A petición será formulada cunha antelación de dous meses antes da conclusión do prazo inicialmente establecido.3.—As ampliacións do período de estancia formalizaranse mediante o oportuno anexo ao acordo de cesión de espazo subscrito inicialmente.4.—En ningún caso admitirase ás empresas unha estancia superior a tres anos incluídas as prórrogas.1.—Serán causas de resolución da adxudicación do espazo as seguintes: a) A quebra, concurso de acredores, suspensión de pagos ou quita e espera do empresario. b) A extinción da personalidade da sociedade ou falecemento do empresario individual. c) A falta de pagamento do prezo correspondente. d) O cesamento por parte da empresa da actividade durante máis de tres meses consecutivos. e) Incorrer en calquera das infraccións moi graves concretadas na base vixésimo oitava das bases reguladoras. f) A renuncia por parte do empresario. g) A non comunicación dos seguintes cambios: Administrador, Órganos de administración; Estatutos; domicilio social da actividade; obxecto social; IAE. h) De mutuo acordo, previa comprobación do cumprimento polo empresario das súas obrigacións contractuais.1.—Os cesionarios dos espazos deberán prestar garantía por importe equivalente a dúas mensualidades da cota establecida para o espazo que lle foi concedido.2.—Os usuarios de espazos de coworking estarán exentos de fianza, pero no suposto de ocupación inferior ao mes pagarán igualmente o mes completo da cota establecida polo uso dos respectivos espazos.3.—Os espazos destinaranse única e exclusivamente ao proxecto empresarial para o que foron adxudicados.4.—Serán obrigas do cesionario, polo menos as seguintes: a) Iniciar a actividade no prazo máximo de dous meses desde a notificación da adxudicación do espazo, previa a obtención das licenzas e autorizacións necesarias para o seu exercicio. b) Aboar as cotas establecidas polo uso dos respectivos espazos e a prestación de servizos. c) Satisfacer, á súa exclusiva costa, as cargas, impostos e gravames que pesen sobre a actividade comercial que se desenvolva no local. d) Satisfacer as cotas obrigatorias á Seguridade Social das persoas empregadas no local e na actividade que alí se desenvolva. e) Abonar á súa costa os gastos derivados de usos, consumos e subministracións propios. f) Poñer a disposición da Deputación de Pontevedra canta documentación contable e administrativa lle sexa requirida, en especial o Balance e Conta de Explotación Anual, Imposto de Sociedades ou, no seu caso, Imposto sobre a Renda das Persoas Físicas, para os efectos de poder comprobar o nivel de consolidación que vaia adquirindo a empresa e detectar posibles fallos de xestión que poidan impedir a marcha da empresa nos Viveiros, unha vez concluído o período contractualmente acordado. g) Consentir as visitas de inspección que a Deputación de Pontevedra, en calquera momento e no lugar obxecto do acordo de cesión de espazo, a fin de comprobar o uso que se faga do mesmo e o seu estado de conservación. h) Devolver o local á Deputación de Pontevedra á finalización ou resolución contractual (pola causa que fóra) nas mesmas condicións de uso que o recibiu, salvando o uso normal e dilixente e o menoscabo por iso producido. Será responsable o empresario do uso neglixente dos servizos obxecto do presente acordo. Todas as melloras realizadas polo empresario no local fóra pola causa que fose, quedarán a beneficio do local sen dereito indemnizatorio a favor do empresario. i) Instalar e manter cos seus medios técnicos e económicos cuantos equipamentos especiais sexan precisos para evitar evacuacións nocivas, tanto sólidas, líquidas como gasosas, á contorna exterior, que puidesen producirse pola súa actividade. En todo caso, a actividade que se desenvolva estará sometida á lexislación sectorial, especialmente urbanística e ambiental, de carácter estatal e autonómico. j) Subscribir unha póliza de responsabilidade civil a terceiros, que deberá ter vixencia durante o período contractual. Se a contía dos danos excedese da cobertura do seguro, tal exceso sería de enteira responsabilidade do empresario. Anualmente o empresario estará obrigado a presentar á Deputación de Pontevedra a copia da póliza de responsabilidade civil expresada no parágrafo anterior, así como a copia de pago do recibo da mesma. k) Comunicar á Deputación de Pontevedra calquera variación de forma xurídica, delegación de poderes, cambios substantivos dos paquetes de accións, ampliacións ou variacións do obxecto da sociedade. l) Presentar nova solicitude e documentación no caso de querer cambiar o espazo adxudicado ou necesitar máis dun espazo. m) Os usuarios das instalacións dos Viveiros non poderán modificar as partes externas e internas do seu local sen autorización previa por escrito. n) A Deputación de Pontevedra destinará espazos ou soportes para a localización dos carteis identificativos das empresas dos Viveiros de forma que estes intégrense no deseño da sinalización interior do edificio. A colocación de rótulos distintos dos aprobados ou calquera outra referencia aos diferentes locais dos Viveiros non estará permitida nas fachadas, muros exteriores do mesmo, nin nas zonas comúns. o) É obriga de calquera empresario ou usuario dos Viveiros de Empresas, comunicar á Deputación de Pontevedra calquera avaría ou deficiencia que se produza nas instalacións de uso común do recinto dos Viveiros.1.—As presentes Normas e as modificacións que poidan ser introducidas nas mesmas, serán obrigatorias para todos os cesionarios e ocupantes dunha parte calquera dos Viveiros. Por tanto, as prohibicións, limitacións e responsabilidades de uso previstas nas presentes Normas, serán extensivas aos ocupantes dos espazos suxeitos ás mesmas. A estes efectos entenderase por ocupante calquera persoa física ou xurídica á que a propiedade lle ceda a posesión e uso cesionario de espazos, con carácter temporal, dalgún dos espazos ou dependencias dos Viveiros.2.—Debido á especial configuración dos Viveiros, as presentes Normas poderán ser modificadas pola Deputación de Pontevedra cando sexa necesario, dado o carácter singular deste Proxecto, que esixe dunha adaptación e mellora constante de acordo coas necesidades requiridas para a creación e posta en marcha de proxectos empresariais.1.—En ningún caso se poderán desenvolver actividades que puideran atoparse clasificadas como insalubres, molestas, nocivas e/ou perigosas ao abeiro da Lei 9/2013, de 19 de decembro, do emprendemento e da competitividade económica de Galicia. É máis, exclúense as actividades comerciais (máis alá do centro administrativo, oficina ou nave) que supoñan a apertura ao público dun establecemento, por enriba da mera relación profesional/cliente propia dos espazos ocupados. En concreto exclúense as seguintes: a) Actividades non admitidas polas ordenanzas municipais. b) Empresas non viables técnica e/ou economicamente. c) A práctica en calquera parte dos Viveiros, de calquera profesión, comercio ou actividade non previstos no acordo de prestación cesión de espazo e de servizos ou autorizados previamente ou contrarios á moral, á orde pública ou os bos costumes, e á organización de calquera tipo de manifestacións políticas, sindicais e/ou relixiosas. d) Actividades que poidan considerarse perigosas, insalubres, nocivas ou que puidesen perturbar a actividade dos restantes ocupantes. O uso de cada espazo dos Viveiros non debe implicar ningunha molestia anormal (aínda que fóra excepcional) en relación coas actividades proxectadas no mesmo. e) De forma xeral, os cesionarios dos espazos non deben en forma algunha perturbar o ambiente dos Viveiros mediante ruídos, vibracións, cheiros ou temperaturas ou calquera outra causa que poida afectar a producir molestias aos restantes ocupantes. f) O uso de todo ou parte de calquera espazo dos Viveiros como vivenda ou calquera outro uso non permitido. g) Actividades que se atopen nos supostos de prohibición e limitación recollidos no artigo 22 da presente Ordenanza.1.—A imaxe dos Viveiros esixe un aspecto de conxunto harmonioso en concordancia coa imaxe corporativa da Deputación de Pontevedra e coa normativa FEDER.2.—A concepción harmónica e estética dos Viveiros debe ser respectada por todos os cesionarios dos diferentes postos de traballo, quedando prohibida a realización por estes de calquera tipo de obra ou modificación, mesmo dos elementos móbiles delimitadores do espazo cedido.1.—A Deputación de Pontevedra resérvase o dereito para denegar a admisión aos Viveiros de calquera persoa cuxa presenza poida ser considerada prexudicial para a seguridade, reputación e intereses do mesmo, da propiedade ou ocupantes, sen vulneración de dereitos fundamentais. Os cesionarios deberán colaborar nesta acción cando sexan requiridos para iso.1.—Cada un dos cesionarios e ocupantes terá o libre uso das zonas comúns, conforme ao seu destino, a condición de que non impida con iso os mesmos dereitos dos restantes cesionarios e o seu bo funcionamento coas reservas seguintes: a) As zonas comúns deberán ser utilizadas de conformidade co uso previsto para as mesmas. b) A Deputación de Pontevedra poderá, en calquera momento, pechar temporalmente todo ou parte das zonas comúns onde sexa necesario efectuar traballos de reparación ou cambios, ou por calquera outra causa xustificada, o que deberá informar aos cesionarios.1.—Os cesionarios e ocupantes deberán manter en todo momento os espazos e superficies cedidas, así como as zonas comúns, o seu decorado, accesorios, equipamento e entrada en bo estado de funcionamento e presentación.2.—Os danos que a actividade do cesionario cause nos elementos estruturais dos Viveiros, nas instalacións xerais, nas zonas de uso común, ou nos seus despachos ou espazos cedidos, serán reparados pola propiedade á conta do cesionario causante.3.—As zonas comúns e os postos de traballo manteranse sempre en perfecto estado de limpeza. Os traballos de limpeza das zonas comúns serán efectuados pola Deputación de Pontevedra e os custos serán repercutidos de xeito proporcional á superficie ocupada por cada cesionario.4.—Os termos e condicións para a limpeza dos despachos e as zonas comúns fixados pola Deputación de Pontevedra deberán ser respectados, en particular, no referente á evacuación de lixos.1.—Os cesionarios e ocupantes dos espazos dos Viveiros comprométense a observar e respectar as normas e regulamentos de salubridade e seguridade correspondentes ao Viveiro.2.—Queda prohibido introducir nos Viveiros materiais perigosos, insalubres, malolientes, e inflamables, que estean prohibidos polas normas legais ou administrativas, as disposicións dos servizos de seguridade e/ou as pólizas de seguro dos Viveiros.3.—Non poderá ser colocado nin depositado no interior dos Viveiros ningún obxecto cuxo peso exceda o límite de carga de chans e tabiques.4.—As griferías, sanitarios e instalacións de fontanería e electricidade que se atopen nos Viveiros deberán ser mantidos en bo estado de funcionamento, procurando a Deputación de Pontevedra a súa rápida reparación, no seu caso, ao obxecto de evitar calquera dano aos demais ocupantes dos Viveiros.5.—Non se poderá arroxar nas canalizacións ou desaugadoiros materiais inflamables ou perigosos, estendéndose a prohibición a todos aqueles elementos que poidan perturbar o bo funcionamento das mencionadas instalacións.1.—Residuos sólidos: toda empresa radicada nos Viveiros está obrigada a clasificar os seus residuos e a depositalos separadamente nos colectores destinados a tal fin.2.—Residuos especiais: O adxudicatario dun local obrígase a concertar un contrato de evacuación de residuos especiais, non domésticos, no caso de que os houbese (tóners, cartuchos, pilas, etc.). 1.—Por motivos de seguridade prohíbese aos ocupantes das empresas instaladas depositar ou colocar xéneros e mercadorías en lugares e zonas comúns, invadindo total ou parcialmente corredores, accesos ou zonas de paso, tendo que estar estas sempre libres para o bo funcionamento dos Viveiros.1.—As seguintes actividades están expresamente prohibidas para os cesionarios ou ocupantes dos Viveiros: a) O uso de calquera material non permitido polas normas de Seguridade e Hixiene. b) Está prohibido exercer nos Viveiros toda actividade que poida considerarse perigosa, insalubre, e nociva ou que perturbe a actividade dos restantes ocupantes. c) O uso de cada espazo dos Viveiros non debe implicar ningunha molestia anormal (aínda que for excepcional) en relación coas actividades proxectadas no mesmo. d) O uso de todo ou parte de calquera espazo dos Viveiros como vivenda ou calquera outro uso non permitido. e) A práctica en calquera parte dos Viveiros, de calquera profesión, comercio ou actividade non previstos no acordo de cesión ou autorizados previamente ou contrarios á moral, á orde pública ou aos bos costumes, e a organización de calquera tipo de manifestacións políticas, sindicais e/ou relixiosas. f) Queda prohibida a distribución de propaganda de calquera tipo fóra das superficies cedidas dos despachos. g) De forma xeral, os cesionarios dos espazos cedidos non deben en forma algunha perturbar o ambiente do Centro mediante ruídos, vibracións, cheiros, temperaturas ou calquera outra causa que poida afectar ou producir molestias aos restantes ocupantes.1.—As accións ou omisións contrarias a este Regulamento terán o carácter de infraccións administrativas e serán sancionadas nos casos, forma e medida que nel determínase, a non ser que poidan constituír delitos ou faltas tipificadas ante leis penais, nese caso do órgano competente municipal pasará o tanto de culpa á orde xurisdicional competente e absterase de seguir o procedemento sancionador mentres a autoridade xudicial non dite sentenza firme.2.—As infraccións clasifícanse en leves, graves e moi graves. a) Terán a consideración de infraccións leves as cometidas contra as normas contidas neste documento que non se cualifiquen expresamente como graves ou moi graves nos apartados seguintes. b) Considéranse faltas graves a deterioración intencionada ou neglixente dos elementos comúns dos Viveiros. c) Terán a consideración de moi graves a utilización do espazo para un uso diferente do concedido por esta Deputación, a falsificación de documentación, firmas, selos, datos relevantes para a súa incorporación ao Viveiro ou na súa relación posterior, o incumprimento das obrigacións económicas coa Deputación de Pontevedra durante dous meses consecutivos ou tres alternos, o depósito no local de materiais perigosos, insalubres ou nocivos non permitidos pola correspondente licenza de apertura e a comisión de tres faltas graves.1.—As infraccións leves sancionaranse cunha suspensión do dereito de uso do espazo e dos servizos comúns por un prazo dun mes; as infraccións graves sancionaranse cunha resolución dos dereitos do usuario por un período de seis meses e as infraccións moi graves sancionaranse coa resolución do acordo de cesión de espazos.2.—Sen prexuízo do anterior, se causou danos, o infractor deberá reparar estes e se non o fixese, a Deputación de Pontevedra poderá realizalo á conta do devandito infractor.1.—A xestión dos Viveiros de Empresas non pode xerar beneficios para o organismo xestor. Este aspecto está absolutamente penalizado polo FEDER, xa que o organismo ten que repercutir ás empresas incubadas unicamente os seus gastos de mantemento e compensación de gastos.2.—As cotas como contraprestación ao uso dos espazos e a prestación de servizos serán as que se aproben coas bases das convocatorias ou no seu caso nos acordos de modificación dos mesmos.3.—A cota pola cesión de espazos e prestación de servizos comezará a devengarse a partires do día seguinte á sinatura do acordo de cesión do espazo.4.—Estas cotas terán natureza de recursos de dereito público podendo, no seu caso, ser esixidos pola vía de prema.5.—Sobre as cotas aplicarase o IVE vixente en cada momento.6.—Nestas cotas estarán engadidos: 7.—Non se inclúen no custo de €/m² os seguintes custos: 8.—En canto as oficinas e naves, estableceranse catro abonos trimestrais con data de remate de cada trimestre, para o que, os obrigados ao pago poñerán a disposición da Deputación de Pontevedra un número de conta corrente da que sexa titular a empresa ou o empresario individual, no seu caso, para os efectos do abono mediante domiciliación bancaria dos recibos emitidos pola Deputación de Pontevedra.9.—No caso das zonas de traballo compartido, o abono realizarase por períodos mensuais anticipados, sendo necesaria a presentación nas oficinas administrativas dos Viveiros o xustificante de pago mensual ou, no seu caso, poderase realizar o abono mediante domiciliación bancaria.10.—O réxime das cotas poderá analizarse e revisarse anualmente en función da evolución dos custos dos servizos ofertados e, dado o caso, poderán estar suxeitas ás modificacións que se consideren oportunas.1.—A cesión e o aproveitamento da súa cesión dos espazos regularase por esta Ordenanza, polas súas propias bases reguladoras (de acordo cos artigos 74 do RBEL, 32 do RSCL e 87 da LPAP), polas normas da LRBRL, TRLRL, RSCL, e polas normas do TRLCSP e LRXAP e PAC nos aspectos non regulados nas normas anteriores.1. O contido da presente Ordenanza está suxeito a posibles modificacións para adaptarse, no seu caso, a circunstancias adicionais que se podan dar nun futuro e que non foron previstas no momento de súa redacción.2. Nas bases reguladoras para a adxudicación dos espazos e o funcionamento dos viveiros poderán introducirse modulacións e/ou adaptacións que, sen alterar os límites esenciais establecidos, concreten, limiten ou completen as especificacións desta Ordenanza. A presente Ordenanza entrará en vigor unha vez se publique o seu texto íntegro no Boletín Oficial da Provincia de Pontevedra e transcorra o prazo previsto no artigo 65.2 da Lei 7/85, de 2 de abril, reguladora das bases do réxime local.” Contra este acordo poderá interpoñerse Recurso Contencioso-Administrativo a partir da publicación deste anuncio no Boletín Oficial da Provincia, na forma e prazos que establecen as normas reguladoras da devandita xurisdición. Pontevedra, 18 de febreiro de 2016.—A Presidenta, Mª del Carmen Silva Rego.—O Secretario Xeral, Carlos Cuadrado Romay.